Padauguvio mūšis

Padauguvio mūšis – kautynės tarp LDK ir Kryžiuočių Ordino kariuomenių, įvykusios tarp 1270 m. liepos 13 ir rugsėjo 22 d. šaltiniuose neįvardintoje Livonijos vietovėje.

Į Livoniją įsiveržus lietuvių kariuomenei, magistro pareigas einantis Andrius Vestfalas su nedidelėmis pajėgomis puolė juos persekioti. Lietuviai, pastebėję kryžiuočių stovyklą, juos netikėtai užklupo ir sutriuškino. Mūšyje žuvo pats Andrius Vestfalas su 20 Ordino riterių („Eiliuotosios Livonijos kronikos“ duomenimis),Livländische Reimchronik mit Anmerkungen, Namensverzeichniss und Glossar. Hereausgegeben von Leo Meyer Paderborn, p. 182–183, eil. 7962–7994 nors Roneburgo nekrologas nurodo žuvus vicemagistrą Andrių su 23 riteriais.Die Annalen und das Necrologium von Ronneburg. Scriptores rerum prussicarum. Leipzig, 1863, Bd. 2, p. 148.Raulinaitis, Zigmas. Lietuvos raiteliai. Kn. 4, p. 123–124.BARANAUSKAS, Tomas. Lietuvių pergalei Karusės ledo mūšyje  –  750. Lietuvos aidas, 2020 02 08, Nr. 6, p. 7.Baranauskas, Tomas. Mūšiai viduramžių Lietuvos istorijoje, LITUANISTICA. 2020. T. 66. Nr. 3(121), p. 157–188, 

Mūšio vieta tiksliau nelokalizuota, Padauguvio vardu jį sąlyginai pavadino Romas Batūra.Batūra, Romas. Lietuvos pergalė Šiaulių (Saulės) mūšyje 1236 m. Mūšio tarptautinė reikšmė, atminties tradicija, mūšio laukas ir memorialas. p. 61

Savarankiškos reikšmės mūšis neturėjo ir traktuotinas kaip Karusės mūšyje lietuvių įgytos iniciatyvos išnaudojimas, padidinęs kryžiuočių nuostolius. Lietuvių kariuomenės vado vardas ir nuostoliai neužfiksuoti.

 Šaltiniai 

 (DE) Die Annalen und das Necrologium von Ronneburg. Scriptores rerum prussicarum. Leipzig, 1863, Bd. 2, p. 142–148.
 (LT) Baranauskas, Tomas. Lietuvių pergalei Karusės ledo mūšyje  –  750. Lietuvos aidas, 2020 02 08, Nr. 6, p. 6–7.
 (LT) Baranauskas, Tomas. Mūšiai viduramžių Lietuvos istorijoje, LITUANISTICA. 2020. T. 66. Nr. 3(121), p. 157–188,
 (LT) Batūra, Romas. Lietuvos pergalė Šiaulių (Saulės) mūšyje 1236 m. Mūšio tarptautinė reikšmė, atminties tradicija, mūšio laukas ir memorialas. Šiauliai, 2005.
 (DE) Livländische Reimchronik mit Anmerkungen, Namensverzeichniss und Glossar. Hereausgegeben von Leo Meyer Paderborn. Druck und Verlag von Ferdinand Schöningh, 1876.
 (LT) Raulinaitis, Zigmas. Lietuvos raiteliai. Kn. 4: Karaliaus palikimas. Vilnius: Kardas, 1996.

 Išnašos 

Kategorija:LDK mūšiai
Kategorija:Livonijos ordino mūšiai
Kategorija:Mūšiai Latvijos teritorijoje
Kategorija:1270 metai